Haatspraaksaak teen BLF uitgestel | Maroela Media
Haatspraaksaak teen BLF uitgestel
Andile Mngxitama, leier van die BLF (Foto: Jonisayi Maromo/ANA)
Die saak tussen die burgerregteorganisasie AfriForum en Black First Land First (BLF) is Dinsdag in die gelykheidshof in Johannesburg uitgestel.
Willie Spies, AfriForum se prokureur, het aan Maroela Media gesê Andile Mngxitama, leier van die BLF, het in persoon by die hof opgedaag en gesê hy het regsverteenwoordiging nodig en die saak kan nie voortgaan voor hy regsverteenwordiging bekom het nie. Landdros Mohare het die saak tot 31 Mei uitgestel.
"Dit is sy reg om regsverteenwoordiging te kry en ons het toegestem tot die uitstel tot 31 Mei," het Spies gesê.
Op 31 Mei sal 'n direktiewe verhoor plaasvind. "Dit is 'n voorlopige verhoor waarin daar tydlyne neergelê word vir die afhandeling van die res van die saak," het hy verduidelik.
Die saak hou verband met Mngxitama se toespraak op 8 Desember 2018 by die Ikageng-stadion in Potchefstroom. Andile Mngxitama het na aanleiding van die sakemagnaat Johann Rupert se dreigement om die taxibedryf te mobiliseer om hom teen die EFF se dreigemente te beskerm, gesê vir elke swart mens wat in so 'n konflik sterf, sal sy party "vyf wit mense doodmaak". "Johann Rupert, dis in die haak," het Mngxitama in dié omstrede toespraak gesê. "Betaal die taxibedryfbase. Maar dis hoe dit is: Vir elke mens wat deur die taxibedryf doodgemaak word, sal ons vyf wit mense doodmaak."
Die BLF het intussen in 'n verklaring gesê Mngxitama het die "rassistiese gronddief, Johann Rupert, gewaarsku oor sy uitsprake". "Indien sy dreigende versoek vir swart-op-swart geweld tot die afsterwe van swart mense lei, sal ons direk op sy grondgrypgemeenskap reageer teen 'n ratio van 1:5," het die BLF op sosiale media geskryf.
Spies het gesê dit is kommerwekkend dat Mngxitama intussen weer die haatspraak, waarvan hy beskuldig word, op sosiale media herhaal het. "Dit dui op sy miskenning van die regsproses."
Ek dink nie hier gaan veel van kom nie. Die ANC en EFF hou van sullke uitsprake
andile, jy moet rondkyk. Jou mond is groot.
Hoekom kry hierdie voorwerp enige media dekking?
Daar was in my lewe 'n stadium dat ek my erg oor uitlatings soos van die ANC, EFF en BLF opgeruk het. Ek het intussen bietjie gaan nadink oor die moontlike gevolge van die uitsprake. Die pesone wat die uitsprake maak moet ook na gekyk word. Eerstens die uitsprake het 'n "beperkte trefkrag/gehoor". Geen seniel/regdenkende mens sal enige uitsprake uitvoer nie.. Die gevolge van die uitvoer van sulke uitsprake het teenreaksies. Die persoon wat die uitsprake maak word hetsy, opgestook, betaal of opdrag gegee om sulke banaliteite kwyt te raak. Die mense laat my dink aan Snippie wat op die… Lees meer »
Julius en Andile, het ñ kompetisie aan die gang,om te kyk WÍÉ kan dié ergste haatspraak uiter en HÓÉ LANK hulle daarmee kan wegkom…terwyl hulle aanhangers hulle toejuig!!